કાકરાપાર અણુશક્તિ મથક

કાકરાપાર અણુશક્તિ મથક ભારતમાં આવેલું અણુશક્તિ મથક છે, જે ગુજરાતમાં વ્યારા શહેરની નજીક ઉંચામાળા ગામ ખાતે આવેલું છે. તે ૨૨૦ મેગાવોટના બે ભારે પાણી નિયામક ધરાવતા રિએક્ટર (PHWR) ધરાવે છે. KAPS-1 ૩ સપ્ટેમ્બર ૧૯૯૨ના રોજ સક્રિય બન્યું અને વ્યાપારી ધોરણ વીજઉત્પાદન થોડા મહિના પછી ૬ મે ૧૯૯૩ના રોજ શરૂ કરવામાં આવ્યું. KAPS-2 ૮ જાન્યુઆરી ૧૯૯૫ના રોજ સક્રિય બન્યું અને ૧ સપ્ટેમ્બર ૧૯૯૫ના રોજ વીજ ઉત્પાદન શરૂ કરવામાં આવ્યું. જાન્યુઆરી ૨૦૦૩ ના રોજ KAPSને ઉત્તમ ઉત્પાદન ક્ષમતા ધરાવતા ભારે પાણીના રીએક્ટર તરીકે જાહેર કરવામાં આવ્યું હતું.

બાંધકામની અંદાજીત કિંમત શરૂઆતમાં ₹ ૩૮૨.૫૨ કરોડ આંકવામાં આવી હતી, જ્યારે આ મથક પૂર્ણ થયું ત્યારે તેનો કુલ ખર્ચ ₹ ૧,૩૩૫ કરોડ થયો હતો. એકમ ૩ અને ૪ નું બાંધકામ નવેમ્બર ૨૦૧૦માં શરૂ કરવામાં આવ્યું હતું.

 ઘટનાઓ 
 ૧૯૯૫ - KAPS-1ને કૂલિંગમાં ગળતરને કારણે ૬૬ દિવસો સુધી બંધ કરી દેવામાં આવ્યું હતું.
 ૧૦ માર્ચ ૨૦૦૪ - સમારકામ દરમિયાન નિયંત્રણ સળિયાઓ સમારી ન કરી શકાય તે હદે નુકશાન પામ્યા હતા. પરિણામે, રિએક્ટરમાં ઝેરી અસરો ફેલાતા તેને બંધ કરી દેવામાં આવ્યું હતું.
 ૨૨ ઓગસ્ટ ૨૦૦૬ - અણુ મથકના વિસ્તારમાં ઘૂસણખોરી થઇ હોવાનો અહેવાલ આજુ-બાજુના ગામલોકોએ આપ્યો હતો. પોલીસ તપાસ દરમિયાન કંઇ મળ્યું ન હતું.
 ૧૧ માર્ચ ૨૦૧૬ - કૂલન્ટ પાણીના ગળતરથી એક એકમ બંધ કરી દેવામાં આવ્યું હતું.http://www.aerb.gov.in/AERBPortal/pages/English/prsrel/p11032016.pdf AERBના ભૂતપૂર્વ વડા ડો. એ ગોપાલક્રિષ્નનના મત મુજબ આ નાનું ગળતર નહોતું પરંતુ પ્રમાણમાં મોટું ગળતર હતું.

 એકમો 
 એકમ  પ્રકાર કુલ મેગાવોટ બાંધકામ શરૂઆત સક્રિય નોંધ તબક્કો ૧ કાકરાપાર ૧  PHWR  ૨૨૦  ૧ ડિસેમ્બર ૧૯૮૪ ૬ મે ૧૯૯૩  કાકરાપાર ૨  PHWR  ૨૨૦ ૧ એપ્રિલ ૧૯૮૫ ૧ સપ્ટેમ્બર ૧૯૯૫  તબક્કો ૨ કાકરાપાર ૩  PHWR  ૭૦૦  ૨૨ નવેમ્બર ૨૦૧૦ ૨૦૧૬  કાકરાપાર ૪  PHWR  ૭૦૦  ૨૨ નવેમ્બર ૨૦૧૦  ૨૦૧૬ 

 સંદર્ભ 

 બાહ્ય કડીઓ 


શ્રેણી:તાપી જિલ્લો
શ્રેણી:ગુજરાતનાં વિદ્યુત મથકો